open-index/open-wikipedia-markdown huggingface dataset:
FS Suffren (1899)

**Suffren** oli vuonna 1904 valmistunut Ranskan laivaston pre-dreadnought-taistelulaiva.

## Valmistus
Alus tilattiin 21. huhtikuuta 1898 Brestin laivastontelakalta, missä köli laskettiin 5. tammikuuta 1898. Alus laskettiin vesille 25. heinäkuuta ja otettiin palvelukseen 3. helmikuuta 1904.

## Palvelus
Alus lähti 10. helmikuuta 1904 Brestistä. Aluksesta tuli Toulonissa Välimeren laivueen komentajan vara-amiraali Gourdonin lippulaiva. Alus vieraili purjehduksilla lukuisissa Välimeren satamissa kuten Marseillessa, St. Tropezissa, Golfe Juanissa, Villafranchessa, Bastiassa, Ajacciossa, Bizertessä, Bônessa, Algerissa, Philippevillessä, Mers el Kebirissä ja Palmassa.

Ranskan presidentti Loubet saapui alukselle 24. huhtikuuta kuljetettavaksi viralliselle vierailulle Napoliin. Sotaharjoituksessa 5. helmikuuta 1906 Iles d’Hyèresissä alus kolaroi sukellusvene *Boniten* kanssa. Sukellusvene oli tehnyt päivän aikana lukuisia onnistuneita torpedohyökkäyksiä laivaston aluksia vastaan. Sukellusveneen valmistautuessaan uuteen hyökkäykseen laivasto kääntyi uudelle kurssille, jolloin sukellusvene nousi pintaan vain 30 metriä *Suffrenin* keulasta. Sukellusvene teki hätäsukelluksen, mutta alukset osuivat toisiinsa. *Suffrenin* pohjaan tuli reikä, mutta se kykeni palaamaan omin konein Touloniin. Sukeltajat tekivät tilapäiskorjauksen asentamalla Makaroff-maton reikien peitoksi, minkä jälkeen alus siirrettiin telakalle. Korjaukset saatiin päätökseen 8.-11. helmikuuta. Sukellusvene selvisi painolastitankin rikkoutumisella.

Alus oli 11. marraskuuta 1913 – 1. huhtikuuta 1914 Välimeren koulutusosaston lippulaivana. Alus oli sen jälkeen miehistökoulutuksen lippulaivana. Alus upposi 26. marraskuuta 1916 Lissabonin edustalla Saksan keisarikunnan laivaston sukellusveneen *[[SM U-52]]* torpedoimana, kun se oli matkalla Lorientiin telakalle. Alukseen osunut torpedo räjäytti ammusvaraston, jolloin alus upposi välittömästi vieden mukanaan kaikki aluksella olleet 648 miestä.

## Päälliköt
Aluksen päälliköinä olivat:
*Poidloue  10. lokakuuta 1901
*Le Pord 14. syyskuuta 1903
*Lecourtois 3. lokakuuta 1905
*Prat 1. marraskuuta 1907
*De Ramey du Sugny 3. tammikuuta 1909
*Girard la Barcerie 3. heinäkuuta 1910
*Mercier de Lostende 1. helmikuuta 1911
*Mottez 1. elokuuta 1912
*Lanxade 18. maaliskuuta 1913
*Beaussant 15. marraskuuta 1913
*De Margueurye 1. huhtikuuta 1914
*Guépin 20. maaliskuuta 1916

## Lippu-upseerit
Aluksella nostivat lippunsa seuraavat lippu-upseerit
*vara-amiraali Gourdon 24. helmikuuta 1904 – 3. lokakuuta 1905
*vara-amiraali Touchard 4. lokakuuta 1905 – 6. marraskuuta 1907
*vara-amiraali de Jonquières 7.–12. joulukuuta 1909
*vara-amiraali Marin-Darbel 18. maaliskuuta – 15. marraskuuta 1913
*kontra-amiraali Darrieus 15. marraskuuta 1913 – 31. maaliskuuta 1914
*kontra-amiraali Guépratte 1. huhtikuuta – 16. marraskuuta 1914, 10. tammikuuta – 25. maaliskuuta 1915, 20. toukokuuta – 29. lokakuuta 1915
*kontra-amiraali Jaurés 30. lokakuuta 1915 – 10. tammikuuta 1916
*kontra-amiraali Habert 9. heinäkuuta – 9. elokuuta 1916
  
## Lähteet

*
*
*
*

### Viitteet
Oulun sarjakuvakeskus

**Oulun sarjakuvakeskus** on Oulun sarjakuvaseuran vuonna 2014 perustama Pohjois-Suomen sarjakuvamaailman monitoimikeskus. Keskuksen tarkoituksena on lisätä sarjakuvatietoutta, tuoda sarjakuvaa ja sen tekijöitä esille. Keskus järjestää kurssitoimintaa ja auttaa sarjakuvaan liittyvissä kysymyksissä ja ohjaa eteenpäin sarjakuvan maailmaan. Keskukselle kerätään sarjakuva-arkistoa ja myytävänä on paikallisia pienlehtiä ja sarjakuvajärjestöjen julkaisuja. Oulun Sarjakuvakeskuksen tiloissa toimii Turun Sarjakuvakaupan Oulun toimipiste. Keskuksen yhteydessä on myös kirjasto, jonka valikoimaan kuuluu sarjakuvakirjoja ja -lehtiä, kurssi- ja koulutusmateriaalia, ulkomaalaisia lehtiä ja tutkimuksia, jotka käsittelevät sarjakuvaa.

Sarjakuvakeskuksen yhteydessä on *Sarjakuvagalleria!*, näyttelytila, jossa järjestetään kuukausittain vaihtuvia sarjakuvanäyttelyitä. Ensimmäisessä näyttelyssä tammikuussa 2014 esiteltiin Oulun seudun Ilta-Sanomien kuukauden kotimaisten sarjakuvien tekijöitä. 

Oulun sarjakuvakeskuksen toimitilat ovat Oulussa Kulttuuritalo Valveella.

## Lähteet

## Aiheesta muualla

* Oulun sarjakuvakeskuksen kotisivut
* Kulttuuritalo Valve: Oulun sarjakuvakeskus
Oulun sarjakuvafestivaali

**Oulun sarjakuvafestivaali** on vuodesta 2012 lähtien järjestetty oululainen sarjakuvaa ja sen tekijöitä esille tuova vuosittainen tapahtuma. Festivaalin järjestävät Oulun sarjakuvaseura ja Oulun sarjakuvakeskus. Tapahtuman ajankohdaksi on vakiintunut marraskuu. 

Festivaalin runkona ovat sarjakuvanäyttelyt, joiden teemoista järjestetään paneelikeskusteluja, esitelmiä ja haastatteluja. Festivaalien ohjelmaan kuuluu myös erilaisia klubitilaisuuksia. Festivaali on pohjoismainen ja sen yhteydessä on vuodesta 2014 järjestetty Arctic Comics Seminar -tapahtuma.

Oulun Sarjakuvafestivaalien yhteydessä järjestetään vuosittain myös Oulun Pohjoismainen Sarjakuvakilpailu. Kilpailu järjestetään vuonna 2016 kolmatta kertaa. 

Oulun sarjakuvafestivaali on järjestetty Kulttuuritalo Valveella ja muissa lähialueen kohteissa. Viidennet festivaalit järjestettiin 3.–6.11.2016.

## Lähteet

## Aiheesta muualla
* Oulun sarjakuvafestivaalin kotisivut.
Bécharin maakunta

**Bécharin maakunta** () eli wilaya on hallintoalue Algerian Saharan länsiosassa. Sen keskus on Bécharin kaupunki. Maakunnan pinta-ala on 50&nbsp;050 neliökilometriä. Asukkaita on 302&nbsp;900 henkeä (vuonna 2021, arvio).

Bécharin maakunta rajoittuu koillisessa Naâman, idässä El Bayadhin, kaakossa Timimounin ja etelässä Béni Abbèsin maakuntiin sekä lännessä ja luoteessa Marokkoon. Maisemaa leimaavat Saharan Atlaksen vuoret, laaksoja kovertaneet vadit sekä hiekka- ja sora-aavikot. Alueella vallitsee kuiva aavikkoilmasto. Lämpötila nousee kesällä 45 asteeseen ja laskee talvella muutaman asteen tienoille. Vuotuinen sademäärä on noin 60 millimetriä. Rajut hiekkamyrskyt ovat yleisiä.

Maakunta jakautuu hallinnollisesti kuuteen piirikuntaan eli daïraan, joihin kuuluu 11 kuntaa. Piirikuntien keskukset ovat Abadla, Béchar, Beni Ounif, Lahmar, Kenadsa ja Taghit. Bécharista erotettu Béni Abbèsin maakunta sai täyden itsehallinnon vuonna 2021.

Bécharista on maantieyhteydet naapurimaakuntiin ja rautatiyhteys Oraniin. Kaupungin lähellä sijaitsee Boudghene Ben Ali Lotfin lentoasema.

Maakunnassa on runsaat mineraalivarat, jotka käsittävät muun muassa kivihiiltä, kuparia, mangaania, lyijyä ja kalkkikiveä. Niistä hyödynnetään vain kalkkikiveä ja kivihiiltä. Suunnitelmissa on myös mangaanin tuotannon aloittaminen Muita elinkeinoja ovat julkiset palvelut, pienimuotoinen maanviljely, karjanhoito ja elintarviketeollisuus. Bécharissa toimii Tahri Mohamedin yliopisto. Matkailunähtävyyksiä ovat Saharan maisemat, Taghitin kalliomaalaukset ja vanhat kylät linnoituksineen.

## Lähteet

## Aiheesta muualla
Teatteri (täsmennyssivu)

**Teatteri** voi tarkoittaa esimerkiksi seuraavia:

* teatteri, esittävän taiteen muoto, jossa esiintyjät, yleensä näyttelijät, esittävät jotakin, yleensä näyttämöllä yleisön edessä. 
* teatteri, rakennus jossa järjestetään esimerkiksi teatteriesityksiä tai konsertteja
* *[[Teatteri (lehti)|Teatteri]]*, suomalainen teatterialan aikakauslehti, vuodesta 2012 Teatteri&Tanssi+Sirkus
* *[[Teatteri (vuoden 1921 elokuva)|Teatteri]]*, Buster Keatonin ohjaama elokuva vuodelta 1921
* *[[Teatteri (puupiirros)|Teatteri]]*, Tuomas von Boehmin väripuupiirros vuodelta 1951
Ghardaïan maakunta

**Ghardaïan maakunta** () eli wilaya on hallintoalue Algerian Saharan pohjoisosassa. Sen keskus on Ghardaïan kaupunki. Maakunnan pinta-ala on 21&nbsp;352,58 neliökilometriä. Asukkaita on 437&nbsp;500 henkeä (vuonna 2020, arvio).

Ghardaïan maakunta rajoittuu pohjoisessa Laghouatin ja Djelfan, idässä Ouarglan, etelässä El Meniaan ja lännessä El Bayadhin maakuntiin. Luonnonalueita ovat Itäisen Ison ergin hiekka-aavikko, hamadoiksi kutsutut kivitasangot ja M’zabin laakso. Ilmasto on hyvin kuiva ja kuuma.

Maakunta jakautuu hallinnollisesti seitsemään piirikuntaan eli daïraan, joihin kuuluu yhdeksän kuntaa. Piirikuntien keskukset ovat Berriane, Bounoura, Dhayet Bendhaoua, El Guerrara, Ghardaïa, Metlili ja Zelfana.

Ghardaïasta on maantiyhteydet Laghouatiin, Ouarglaan, El Meniaahan ja El Bayadhiin. Kaupungin lähellä Noumératissa sijaitsee Moufdi Zakarian kansainvälinen lentoasema.

Maakunnan pääelinkeinot ovat hallinto, rakentaminen, palvelut ja kaupankäynti. Maatalous tuottaa vihanneksia, taateleita, viljaa ja lihaa. Lisäksi on muun muassa metalli-, rakennustarvike-, tekstiili-, muovi- ja elintarviketeollisuutta. Ghardaïassa toimii yliopisto.

Matkailunähtävyyksiä ovat M’zabin laakso vanhoine linnoituksineen ja moskeijoineen sekä Saharan keitaat kastelulaitteineen ja palmulehtoineen.

## Lähteet
Runko (rakennustekniikka)

**Runko** on rakennuksen tukirakenne, joka kantaa koko rakennuksen painon ja kestää tarvittaessa myös ulkopuolelta tulevat rasitukset, kuten lumikuorman, myrskyt ja maanjäristyksen. Se välittää erilaiset kuormat rakennuksen perustukseen ja edelleen maahan. Rakennuksen runkoon liittyy useimmissa maissa monia lakisääteisiä vaatimuksia ja tarkastuksia materiaalin ja liitosten lujuuden sekä rakennustavan suhteen. Rungon on oltava riittävän kestävä ja jäykkä ja kestää heikentymättä vuosikymmenten rasitukset. Rungon mitat ja muoto, kuten runkosyvyys ja kantavien pystyrakenteiden väliset jännevälit, sanelevat myös rakennuksen sisätilojen tilankäyttöä ja väliseinien paikkoja.

Pientalon runko tehdään yleensä joko puusta tai jostakin kivimateriaalista, kuten tiilistä tai kevytbetoni- tai kevytsoraharkoista. Puurakentamisessa perinteisin menetelmä on hirsirakentaminen.

## Betonirungot
Kerrostaloissa runko muodostuu nykyisin useimmiten betonielementeistä. Suomessa vanhimmat kaupunkien kivitalot on muurattu tiilistä. 1940–1950-lukujen kerrostalojen rungot ovat usein sekoitus tiilimuurirakenteita, paikalla valettua teräsbetonia ja kevytbetonia. 1960-luvulla alkoi betonielementtien valmistus, ja niiden standardointi kerrostalojen runkorakenteita varten synnytti Suomessa 1970-luvun alussa julkaistun BES-järjestelmän (sanasta *betonielementtistandardi*) ja 1980-luvulla liike- ja teollisuusrakennusten Runko-BES-järjestelmän. 2010-luvulla myös puutuoteteollisuus on tekemässä puuelementtien mitoituksesta ja liitostavoista vastaavaa Runko-PES-järjestelmää (*puuelementtistandardi*).

## Teräsrungot
Teräsrungot kehitettiin Yhdysvalloissa 1800-luvun lopulla tavaksi tehdä entistäkin korkeampia taloja, pilvenpiirtäjiä, kaupunkien yhä kalliimmille tonteille. Teräsrunkorakentaminen on yleistä myös teollisuus- ja varastohalleissa ja pilvenpiirtäjiä matalammissa liikerakennuksissa, nykyisin usein suuriin lasijulkisivuihin yhdistettynä.

Teräsrunkojen varhaisempi muoto oli rakennuksen rungon tekeminen valurautaisista osista. Tämän tekniikan merkittäviin kehittäjiin kuului ranskalainen arkkitehti Henri Labrouste.

## Lähteet

## Aiheesta muualla
Fiat Coupé

**Fiat Coupé** on Fiatin vuosina 1993–2000 valmistama coupé-korinen automalli, joka perustuu samalle pohjalevylle kuin Fiat Tipo.

Ainoana moottorina oli aluksi Lancian tekniikkaan perustuva 16-venttiilinen 2,0-litrainen vapaasti hengittävänä (142&nbsp;hv) tai turboahdettuna (195&nbsp;hv) versiona. Vuonna 1996 sen rinnalle tuli Fiat Barchettan 16-venttiilinen 1,8-litrainen (130&nbsp;hv) moottori. Seuraavana vuonna 2,0-litraisen korvasi uusi samankokoinen viisisylinterinen, jonka sai niin ikään vapaasti hengittävänä (147&nbsp;hv) tai turboahdettuna (220&nbsp;hv). Turbomalli oli varustettu Viscodrive-tasauspyörästöllä.

Vuonna 1998 turbomoottorin yhteyteen tuli saataville kuusivaihteinen manuaalivaihteisto. Seuraavana vuonna siitä tuli turbomalleissa vakiovaruste. 

## Lähteet

## Aiheesta muualla
Morganucodonta

**Morganucodonta** oli kynodontteihin kuulunut lahko, josta varhaisimmat löydöt ovat peräisin triaskaudelta.

## Heimot ja suvut
* †*[[Bridetherium]]* 
* †*[[Hallautherium]]* 
* †*[[Paceyodon]]*
* †*[[Purbeckodon]]*
* Heimo †Morganukodontit *Morganucodontidae*
** †*[[Eozostrodon]]*
** †*[[Erythrotherium]]*
** †*[[Gondwanadon]]*?
** †*[[Helvetiodon]]*
** †*[[Morganucodon]]*
** †*[[Wareolestes]]*
* Heimo †Megazostrodontidae
** †*[[Brachyzostrodon]]*
** †*[[Dinnetherium]]*
** †*[[Indozostrodon]]*?
** †*[[Megazostrodon]]*

## Lähteet

## Aiheesta muualla
* http://novataxa.blogspot.fi/2013/08/megaconus-mammaliaformis.html
4.3.2.1

**4.3.2.1** on vuonna Noel Clarken ja Mark Davisin ohjaama brittiläinen rikos-trillerielokuva vuodelta 2010. Elokuvan soundtrackilla on yhteensä 24 kappaletta.

Elokuvan arvostelut olivat vaihtelevia: *Time Out* -lehti kehui sitä erinomaiseksi, mutta muun muassa *[[The Guardian]]in* ja *[[The Times]]in* kriitikot suhtautuivat elokuvaan kielteisesti. Elokuva oli myös taloudellinen pettymys lipputulojen jäädessä selvästi alle neljään miljoonaan puntaan.

## Juoni
Elokuva kertoo neljästä eri elämäntilanteissa olevasta tytöstä, jotka törmäävät toisiinsa sattuman ja kohtalon kautta. Jo (Emma Roberts) on jämähtänyt tylsään työhönsä kassalla, kun hänen kolme ystäväänsä viettävät jännittävää elämää. Kun he yhdessä joutuvat keskelle ryöstettyä timanttikuljetusta, naiset viettävät kolme unohtumatonta päivää kahdessa kaupungissa, hengenvaarassa. Rikolliset lähtevät heidän peräänsä, jolloin ystävysten on pakko unohtaa henkilökohtaiset ongelmansa.

## Näyttelijät

## Lähteet

## Aiheesta muualla
*
Cosmin Moți

**Cosmin Iosif Moți** (s. 3. joulukuuta 1984 Reșița) on romanialainen jalkapalloilija, joka edustaa Bulgarian pääsarjassa pelaavaa Ludogorets Razgradia. Pelipaikaltaan Moți on keskuspuolustaja. Hän on pelannut kahdeksan ottelua Romanian jalkapallomaajoukkueessa. Moți on 183 senttimetriä pitkä ja pelaa Ludogoretsissa numerolla 27.

## Ura
Moțin kasvattajaseura on FC Universitatea Craiova. Vuonna 2005 hän siirtyi kasvattajaseurastaan Romanian suurseuraan Dinamo Bukarestiin. Moți pelasi seurassa seitsemän vuoden aikana yli 170 liigapeliä, joissa maaleja tuli kuusi. Hän voitti Romanian-mestaruuden 2007, Romanian Cupin 2012 ja Romanian Supercupin 2005. Kaudella 2008-2009 hän oli helmikuun alkuun saakka lainalla Italian Serie A:n AC Sienassa, mutta pelasi vain neljä liigapeliä. 

Kesällä 2012 Moți siirtyi Bulgarian liigan Ludogorets Razgradiin. Hän on voittanut seurassa neljä Bulgarian mestaruutta vuosina 2013–2016, Bulgarian Cupin 2014 sekä Bulgarian Supercupin 2013 ja 2015. Elokuussa 2014, Mestareiden liigan viimeisen karsintakierroksen ottelussa kotimaansa Steaua Bukarestia vastaan Moți joutui tolppien väliin jatkoajalla, kun joukkueen maalivahti Vladislav Stojanov sai punaisen kortin yhteismaalien ollessa 1-1 ja kaikki vaihdot oli jo käytetty. Rangaistuspotkukilpaluissa Moți nousi joukkueen suureksi sankariksi tehtyään ensin omasta rankkaristaan maalin ja torjuttuaan sitten kaksi Steauan yritystä. Näin Ludogorets selviytyi historiansa ensimmäistä kertaa Mestareiden liigaan. 

Romanian jalkapallomaajoukkueessa Moți debytoi vuonna 2008 ja kuului kokoonpanoon vuosien 2008 ja 2016 EM-kilpailuissa. Hän on pelannut maajoukkueessa kahdeksan ottelua, ei toistaiseksi yhtään EM-lopputurnauksissa.

## Lähteet
* 
* http://www.national-football-teams.com/player/24802/Cosmin_Moti.html
* http://www.mtv.fi/sport/jalkapallo/mestarienliiga/uutiset.shtml/2014/08/1927953/rankkarit-torjunut-puolustaja-oli-vain-yksi-vaihtoehto
FS Charlemagne (1895)

**Charlemagne** oli Ranskan laivaston vuonna 1895 vesillelaskettu Charlemagne-luokan taistelulaiva.

## Valmistus
Alus tilattiin Brestin laivastontelakalta, missä köli laskettiin 2. elokuuta 1894. Alus laskettiin vesille 17. lokakuuta 1895 ja valmistui 12. syyskuuta 1897. Alus otettiin palvelukseen 12. syyskuuta.

## Palvelus
Alus poistettiin palveluksesta 1. marraskuuta 1917 ja alusluettelosta 21. kesäkuuta 1920. Alus myytiin romutettavaksi vuonna 1923.

## Lähteet
*

### Viitteet
Paul Burkhard

**Paul Burkhard** (21. joulukuuta 1911 – 6. syyskuuta 1977) oli sveitsiläinen säveltäjä, joka sävelsi pääasiassa oratorioita, musikaaleja ja operetteja. Luultavasti hänen kuuluisin työnsä oli "O mein Papa", jonka hän sävelsi vuonna 1939 ensi-iltansa saaneeseen musikaaliin *Der Schwarze Hecht*. Myöhemmin monet muut artistit, kuten Connie Francis, The Everly Brothers, Harry James ja Lys Assia ovat esittäneet kappaleesta oman tulkintansa.

Burkhard toimi Sveitsin kapellimestarina vuoden 1958 Eurovision laulukilpailussa.

## Töitä
* 1935 - *Hopsa*
* 1950 - *Feuerwerk* (Alkuperäinen: *Der schwarze Hecht*, 1939) sisälsi hitin *O mein Papa*
* 1951 - *Die kleine Niederdorf-Oper*
* 1960 - *Frank V*
* 1960 - *Zäller Weihnacht* - joulunäytelmä
* 1965 - *Noah* - Noan arkin tarina lapsille
* 1971 - *Zäller Oschtere* - pääsiäisnäytelmä
Luettelo arabialaista kirjaimistoa käyttävistä kielistä

**[[Arabialainen kirjaimisto]]** on oikealta vasemmalle kirjoitettava abjad-tyyppinen kirjoitusjärjestelmä, jota käytetään laajassa osassa Aasiaa ja Pohjois-Afrikkaa. Se on maailman toiseksi käytetyin kirjoitusjärjestelmä latinalaisen kirjaimiston jälkeen. Tämä luettelo sisältää kieliä, joiden kirjoittamiseen käytetään arabialaisia kirjaimia joko pääasiallisena kirjaimistona tai muiden kirjoitusjärjestelmien rinnalla.

Monissa kielissä, joita historian saatossa on kirjoitettu arabialaisilla kirjaimilla, on sittemmin siirrytty käyttämään muita kirjoitusjärjestelmiä. Esimerkiksi turkkia ja jorubaa kirjoitetaan nykyisin latinalaisilla kirjaimilla ja tadžikissa ja tšetšeenissä on otettu käyttöön kyrillinen kirjaimisto. Tämä luettelo on rajattu eläviin kieliin, joita kirjoitetaan nykyisin arabialaisilla kirjaimilla. Kuolleet kielet (esim. avesta ja osmaninturkki) sekä sellaiset elävät kielet, joissa arabialaiset kirjaimet eivät enää ole yleisessä käytössä, on jätetty pois luettelosta.

## Luettelo

## Huomautukset

## Lähteet
*
*

### Viitteet
Kesäuniversiadit 2009

**Kesäuniversiadit**, järjestyksessään 25. kesäuniversiadit, järjestettiin Serbian Belgradissa 1.-12. heinäkuuta 2009. Kisoihin osallistui 6300 opiskelijaurheilijaa 145 eri maasta. Mitalitaulukon ykkössijalle päätyi Venäjä 76 mitalillaan ennen Japania (73 mitalia) ja Kiinaa (58).

## Lajit
Kisoissa oli 203 tapahtumaa viidessätoista eri urheilulajissa. Tapahtumien määrä lajikohtaisesti sulkeissa.

*jousiammunta (10)
*yleisurheilu (46)
*koripallo (2)
*uimahypyt (12)
*miekkailu (12)
*jalkapallo (2)
*voimistelu
**telinevoimistelu (14)
**rytminen voimistelu (8)
*judo (18)
*uinti (40)
*pöytätennis (7)
*taekwondo (21)
*tennis (7)
*lentopallo (2)
*vesipallo (2)

## Lähteet
Gianluca Gaudino

**Gianluca Gaudino** (s. 11. marraskuuta 1996 Hanau) on saksalainen jalkapalloilija, pelipaikaltaan keskikenttäpelaaja. Hän edustaa Sveitsin Superliigassa pelaavaa Young Boysia.

Gaudino teki ensiesiintymisensä Bundesliigassa kauden 2014–2015 avauskierroksella 22. elokuuta 2014 pelattuaan Bayern Münchenin riveissä koko ottelun Wolfsburgia vastaan.

Gaudino on Saksan maajoukkueessa pelanneen jalkapalloilija Maurizio Gaudinon poika.

## Lähteet

## Aiheesta muualla
* Gianluca Gaudino Fussballdaten-sivustolla
Naupaktos

**Naupaktos** (, ) oli antiikin aikainen kaupunki ja kaupunkivaltio (*polis*) Ozolian Lokriissa Korintinlahden pohjoisrannalla Kreikassa. Se on kehittynyt nykyiseksi Náfpaktoksen kaupungiksi ja sijaitsi sen paikalla nykyisen Nafpaktían kunnan alueella.

## Historia

Kreikkalaisessa mytologiassa Naupaktos sai laivoihin (*naus*) viittaavan nimensä siitä, että herakleidit rakensivat siellä laivaston, jolla he ylittivät Korintinlahden siirtyessään valtaamaan Peloponnesoksen. Tämä niin kutsuttu doorilaisvalloitus ajoitetaan perinteisesti noin 1100-luvulle eaa. Todellisuudessa kaupunki lienee perustettu paikalle siksi, että sen kohdalla oli hyvä linnoituskukkula ja hedelmällinen tasanko.

Naupaktos oli Ozolialaisen Lokriin merkittävin ja yksi koko Korintinlahden pohjoisrannikon merkittävimpiä kaupunkeja ja parhaita satamia. Kaupungin kansalaisesta käytettiin etnonyymiä *Naupaktios* (). 400-luvulla eaa. Naupaktokseen muutti siirtokuntalaisia Opuksesta ja Khaleionista. 400-luvun eaa. alkupuolen persialaissotien jälkeen, noin vuonna 456/455 eaa., kaupunki joutui Ateenan haltuun. Ateenalaiset asuttivat kaupunkiin messenialaisia pakolaisia, ja tekivät siitä laivastotukikohtansa vuosisadan loppupuolen peloponnesolaissodan ajaksi.

Aigospotamoin taistelun vuonna 405 eaa. jälkeen Naupaktos palasi taas lokrislaisten haltuun. 300-luvulla eaa. Theban hegemonian aikana kaupunki tuli akhaialaisten haltuun. Makedonian Filippos II antoi kaupungin aitolialaisille vuonna 338 eaa. Aitolialaiset menettivät sen roomalaisille vuonna 191 eaa.

Roomalaisella kaudella Naupaktos vaikuttaa menettäneen merkitystään, mutta säilyi olemassa. Kaupunki tuhoutui maanjäristyksessä keisari Justinianus I:n hallituskauden aikana. Keskiajan ja osmanivallan aikana asutus samalla paikalla kehittyi nykyiseksi Náfpaktoksen kaupungiksi, joka on tunnettu myös venetsialaisvallan aikaisella italialaisperäisellä nimellä Lepanto.

## Rakennukset ja löydökset

Antiikin Naupaktoksesta on tehty suhteellisen vähän arkeologisia löytöjä, koska nykyinen kaupunki sijaitsee sen päällä. Kaupungin akropolis eli linnavuori sijaitsi nykyisen kaupungin keskustan luoteispuolella samalla kukkulalla, jossa nykyisin on keskiaikainen Náfpaktoksen linna (*Kástro*). Muutoin kaupungin topografia tunnetaan pääsiassa antiikin kirjallisista lähteistä. Thukydideen mukaan Naupaktoksessa oli Apollonion eli Apollonille omistettu pyhäkkö. Pausaniaan mukaan kaupungissa oli Poseidonille omistettu temppeli, joka sijaitsi lähellä rannikkoa, sekä Artemiille ja Asklepiokselle omistetut pyhäköt ja Afroditeelle pyhitetty luola. Muiden lähteiden perusteella kaupungissa oli myös Dionysoksen ja Serapiin pyhäköt.

## Lähteet
Elämän harhateillä

**Elämän harhateillä** (; myös *Deluxe Annie*) on Roland Westin ohjaama yhdysvaltalainen mykkä melodraamaelokuva, joka sai ensi-iltansa vuonna 1918. Elokuvan pääosissa ovat Norma Talmadge ja Eugene O’Brien. *Elämän harhateillä* -elokuvan tuotantoyhtiönä oli Norma Talmadge Film Corporation, ja sen levitti Select Pictures Corporation.

*Elämän harhateillä* perustuu Edward Clarkin samannimiseen näytelmään (1917), jonka pohjalta Paul West laati elokuvan käsikirjoituksen. Talmadge ja hänen puolisonsa Joseph Schenck olivat elokuvan tuottajina. Elokuva sai Yhdysvaltain ensi-iltansa 19. toukokuuta vuonna 1918, ja Suomessa elokuva ilmestyi 11. syyskuuta vuonna 1922. *Elämän harhateillä* esitettiin Cineconin klassikkoelokuvajuhlilla 7. syyskuuta vuonna 2009 Los Angelesin Hollywoodissa. Elokuvan kopiota säilytetään Yhdysvaltain kongressin kirjaston elokuva-arkistossa.

## Juoni

Julie Kendal (Norma Talmadge) menettää muistinsa kokonaan. Kun hän ei muista aviopuolisoaan tai ystäviään, hänestä tulee mestaririkollinen. Viimein Julien muisti palautuu, mutta hänen joutuu kohdata rikoksensa seuraukset.

## Näyttelijät

## Lähteet

## Aiheesta muualla
* 
* 
* 
* ''Elämän harhateillä'' TCM Movie Databasessa 
* ''Elämän harhateillä'' Silent eran sivustolla
Dxxxa D

**Dxxxa D** (s. 1971 Katrineholm, Ruotsi) on suomalainen rap-artisti, runoilija ja kuvataiteilija. Hän vietti lapsuutensa Ruotsissa sekä Kemijärvellä ja asuu nykyisin Helsingissä.

## Musiikki
Dxxxa D ja Janne Hast muodostavat kokoonpanon Dxxxa D & Hzzzt. Muita Dxxxa D:n yhtyeitä ovat spoken wordia ja freejazzia yhdistävä Dxxxa D ja Nukkehallitus, Dxxxa D and The Boys ja Yliurheilu-Jeff.

### Diskografia
;Dxxxa D & Hzzzt
* 
* 
* 

**Dxxxa D & the Boys**
* 

;Dxxxa D & Nukkehallitus
* 
* 
* 

;Dxxxa D
* 
* 
* 

;Yliurheilu-Jeff
* 

;Anno Fallo
* ”Lapin gangsta” (single, 2002)
* 

### Musiikkivideot
*Dxxxa D & The Boys: *Hellä mutta päättäväinen*
*Dxxxa D & The Boys: *Sydänten taksikuski*
*Dxxxa D & Harri Hertell: *On aika ampua ankkaa päähän*
*Dxxxa D & Hzzzt: *Kolme pähkinän ongelma*
*Dxxxa D & Hzzzt: *Kovan päivän ilta*
*Dxxxa D & Hzzzt: *Low Key Cue New Tan Bloss It*
*Dxxxa D & Hzzzt: *Pihvi homma* mukana Minkki 
*Dxxxa D & Hzzzt: *Uusi musta* mukana Tero Huh

### Vierailijana

## Runous
Dxxxa D:llä on lukuisia runoesiintymisiä esimerkiksi seuraavissa tapahtumissa ja ohjelmissa: Annikin runofestivaali, Kajaanin Runoviikko, Turun kansainväliset kirjamessut, Etno-Espa ja YLE TV1:n Runoraati. Hän kuuluu helsinkiläiseen Helsinki Poetry Connection -kollektiiviin. Hänen runojaan on julkaistu mm. Parnassossa, Helsinki Poetry Connectionin antologiassa. Joonas Rinta-Kanto on kuvittanut hänen runonsa sarjakuvakokoelmaan Tappajamummo ja muita runosarjakuvia (toim. Solja Järvenpää).

## Kuvataide
Dxxxa D:n maalauksia ja installaatioita on ollut esillä mm. ARCO Madridissa , Helsinki Photography Biennialissa  ja Sorbus-galleriassa.

## Lähteet

## Aiheesta muualla
* Dxxxa D:n kotisivu
* Dxxxa D Facebookissa
* Dxxxa D:n haastattelu Voimassa 5/2011
Nuoren Wertherin jäljillä

**Nuoren Wertherin jäljillä** on suomalainen draamaelokuva vuodelta 2013. Sen on ohjannut, käsikirjoittanut ja tuottanut Jarmo Lampela. Suomenlinnassa kuvattu elokuva kertoo keski-ikäisestä kuvanveistäjästä, joka saa tietää poikansa kuolleen. Hän ei ollut tavannut poikaansa puoleentoista vuosikymmeneen – niinpä hän alkaa ottaa selvää tämän elämänvaiheista.

*Nuoren Wertherin jäljillä* perustuu Ulrich Plenzdorfin kollaasiromaaniin ja näytelmään *Nuoren W:n uudet kärsimykset* vuodelta 1972. Plenzdorfin teos pohjautuu taasen Johann Wolfgang von Goethen klassikkoteokseen *[[Nuoren Wertherin kärsimykset]]* vuodelta 1774. Elokuva on julkaistu myös DVD:nä.

## Näyttelijät

## Juoni

Suomenlinnassa asuva kuvanveistäjä Viitanen ei ole tavannut poikaansa Eeroa viiteentoista vuoteen. Hän saa tiedon Eeron kuolemasta, minkä jälkeen häntä alkaa kiinnostaa, millainen ihminen Eerosta kasvoi yhdeksäntoistavuotiseksi jääneen elämänsä aikana. Käy ilmi, että Eero muutti Suomenlinnaan ja kävi tapaamassa isäänsä ja tämän uutta vaimoa huoltomieheksi naamioituneena. Eerolla oli myös rakkaussuhde Suomenlinnassa: 30-vuotias Katri. Viitanen etsii Katrin käsiinsä. Katri on naimisissa oleva päiväkodin työntekijä.

Eero on elokuvassa mukana paitsi takaumissa, myös nykyhetkessä haamuna, joka kommentoi elävien puuhasteluja. Lyhyen elämänsä aikana hän yritti olla kuvataiteilija, mutta sai aikaan vain epäonnistuneita tekeleitä. Lopussa paljastuu hänen todellinen lahjakkuutensa. Myös Eeron kuolinsyy paljastuu vasta loppuminuuteilla.

## Arviot
Helsingin Sanomien Nyt-liitteen Pertti Avola arvioi *Nuoren Wertherin jäljillä* ”luontevaksi” ja ”varmaotteiseksi” elokuvaksi, joka keskivaiheillaan tosin hieman onnahtelee. Avola piti näyttelijöiden työskentelyä hyvänä, Ojansivun Eero-tulkintaa jopa erittäin hyvänä. Telvis.fi arvioi elokuvan ”viihdyttäväksi draamaksi”, jossa Eeron vaiheiden vähittäinen paljastuminen pitää jännitettä yllä.

Savon Sanomien Jussi Virratvuori piti teosta juonensa osalta ”lapsenomaisena” ja ”yksitotisena”. Kerronnan hän arvioi kömpelöhköksi, vaikkakin eräät juonen yllätykset toimivat. Näyttelijöiden suoriutumista Virratvuori kehui; Kuustosen Katri-tulkinta oli hänen mielestään vaikuttava, vähäeleinen ja läsnäoleva. Katrin rooli on Kuustosen ensimmäinen pääosa valkokankailla.

## Huomioita
Elokuvassa avioparia näyttelevät Juha Kukkonen ja Meri Nenonen ovat aviopari myös tosielämässä ja he asuvat Suomenlinnassa. Jyri Ojansivu näytteli lapsuudessaan ja teinivuosinaan useissa Jarmo Lampelan ohjaamissa elokuvatuotannoissa.

## Lähteet

## Aiheesta muualla
*
Wazan kansallispuisto

**Wazan kansallispuisto** on Kamerunissa, Mokolon kaupungin lähellä ja Marouan kaupungin eteläpuolella sijaitseva kansallispuisto. Se on kuulunut Unescon biosfäärialueisiin vuodesta 1982. Alue sijaitsee Sahelin savannialueen laidalla. Alueella on paljon tasankoa ja kasvillisuudeltaan se on pitkälti akasiasavannia, mutta alueella on myös metsää.

Kuivaan aikaan keväällä alueella sijaitsevat vesialueet ovat viimeisiä juomapaikkoja eläimille. Tämän vuoksi tuohon aikaan Wazan kansallispuistoon kokoontuu erittäin paljon eläimiä. Kansallispuistossa on muutenkin paljon eläimiä, kuten kissaeläimiä, norsuja, kirahveja, antilooppeja ja monia lintulajeja. Näin ollen alue soveltuu eläinten tarkkailuun erinomaisesti.

## Lähteet

## Aiheesta muualla
Jyri Ojansivu

**Jyri Ukko Ojansivu** (s. 1987) on suomalainen näyttelijä. Hän on näytellyt muun muassa Oulun ja Kotkan kaupunginteattereissa. Jyrin isä oli suomalainen näyttelijä ja näytelmäkirjailija Kunto Ojansivu.

## Ura
Ojansivu oli lapsuudessaan mukana Teatteri Eurooppa Neljän toiminnassa. Lisäksi hän näytteli poikarooleja sekä lyhyt- että kokoillan elokuvissa, kuten Jarmo Lampelan episodielokuvassa *[[Joki (vuoden 2001 elokuva)|Joki]]*. 

Ojansivu aloitti opintonsa Teatterikorkeakoulussa vuonna 2009 ja valmistui 2015. Vuonna 2013 Ojansivu näytteli Immun roolin Paavo Rintalan tekstiin perustuvassa Hämeenlinnan teatterin musiikkinäytelmässä *Pojat*. Seuraavana vuonna hänellä oli Peten rooli Anna-Leena Härkösen käsikirjoittamassa ja Costello Hautamäen säveltämässä musikaalissa *Kersantti Karoliina*, joka sai lähes 12&nbsp;000 katsojaa.

Valmistuttuaan Ojansivu sai kaksivuotisen kiinnityksen Oulun kaupunginteatteriin, missä hän näytteli muun muassa Aleksin roolin Pauliina Rauhalan draamassa *Taivaslaulu*. Näytelmä keräsi lähes 34&nbsp;000 katsojaa. Syksyllä 2017 Ojansivu sai kaksivuotisen kiinnityksen Kotkan kaupunginteatteriin, missä hän näytteli muun muassa *[[Tohvelisankarin rouva]]ssa*.

Ojansivun ensimmäinen merkittävä aikuisiän elokuvarooli oli miespääosa Lampelan elokuvassa *[[Nuoren Wertherin jäljillä]]* (2013), jossa hän näytteli Iina Kuustosen kanssa. Muutoin Ojansivu on näytellyt valkokankailla lähinnä sivurooleja.

Vuonna 2022 Ojansivu näytteli *[[Putous|Putouksen]]* neljännellätoista kaudella.

## Valikoitu rooliluettelo
*useita rooleja (*Maailman ympäri 80 päivässä*, Teatteri Eurooppa Neljä, 2005)
*Peter Pan (*Peter Pan*, Kokkolan kaupunginteatteri, 2013)
*Kaarelan Immu (*Pojat*, Hämeenlinnan Teatteri, 2013)
*Pete (*Kersantti Karoliina*, Hämeenlinnan Teatteri, 2014)
*Marco (*American Monkey*, Oulun kaupunginteatteri, 2015)
*Aleksi (*Taivaslaulu*, Oulun kaupunginteatteri, 2015)
*rooli (*[[Tohvelisankarin rouva]]*, Kotkan kaupunginteatteri, 2017)
*kapteeni (*Viimeinen laiva*, Kotkan kaupunginteatteri, 2018)

## Filmografia

Ojansivu on näytellyt pikkutontun roolin joulukalenterissa Tonttu Toljanterin joulupulma vuonna 1998.

## Lähteet

## Aiheesta muualla
* Teak.fi
* 
*
16 (albumi)

**16** on Robinin 26. syyskuuta 2014 julkaistu järjestykseltään neljäs studioalbumi. Albumin äänitykset on tehty pääosin kesän 2014 aikana. Albumin kansikuva julkaistiin 24. elokuuta artistin 16-vuotissyntymäpäivänä.

Albumin virallinen ensimmäinen single ”Parasta just nyt” julkaistiin 15. elokuuta 2014. Albumilta löytyy myös singlenä julkaistu Kesäkumi-kappale ”Kesärenkaat”.

Albumi sijoittui ensimmäiseksi Suomen virallisella listalla. Albumi oli Suomessa vuoden 2014 myydyin albumi 47&nbsp;287 kappaleen myynnillään.

## Kappaleet

## Lähteet
Nitrofurantoiini

**Nitrofurantoiini** (C8H6N4O5) on nitrofuraaneihin kuuluva heterosyklinen orgaaninen yhdiste. Yhdisteellä on antibioottisia ominaisuuksia ja sitä käytetään lääkkeenä virtsatieinfektioiden hoidossa.

## Fysikaaliset ja kemialliset ominaisuudet
Huoneenlämpötilassa nitrofurantoiini on keltaista tai oranssia kiteistä ainetta. Yhdiste liukenee vain hieman veteen, mutta liukenee paremmin polaarisiin orgaanisiin liuottimiin kuten alkoholeihin, asetoniin ja dimetyyliformamidiin. Yhdiste on heikosti hapan ja sen pK<sub>a</sub>-arvo on 7,2. Yhdiste hajoaa valon vaikutuksesta.

## Vaikutusmekanismi ja käyttökohteet
Nitrofurantoiini on vaikutukseltaan bakteriostaattinen ja tehoaa erityisesti gramnegatiivisiin bakteereihin kuten *[[Escherichia coli]]* ja *[[Enterococcus]]*- ja *[[Shigella]]*-suvun lajit. Sen sijaan resistenttejä ovat *[[Proteus]]*-, *[[Pseudomonas]]*- ja *[[Klebsiella]]*-sukujen bakteerit. Aineelle herkille bakteereille muodostuu harvoin resistenttiyttä, mikä viittaa useaan eri vaikutusmekanismiin. Bakteerien nitroreduktaasit pelkistävät nitrofurantoiinin nitroryhmän ja muodostuva yhdiste on reaktiivinen ja estää muun muassa DNA:n ja RNA:n biosynteesiä sekä proteiinisynteesiä. Se voi vaikuttaa myös sitruunahappokiertoon. Tämä johtaa bakteerisolujen lisääntymisen estymiseen ja solujen kuolemaan. Ihmisen elimistössä muodostuu hapettuneita aineenvaihduntatuotteita, esimerkiksi syano- ja hydroksyylijohdannaisia, joilla voi myös olla vaikutusta.

Nitrofurantoiini imeytyy ruuansulatuskanavasta hyvin ja nopeasti. Makrokiteinen nitrofurantoiini imeytyy hitaammin kuin mikrokiteiset valmisteet. Yhdiste tehoaa parhaiten virtsatietulehduksiin virtsan ollessa hieman hapanta. Nitrofurantoiinia käytetään pääasiassa virtsatieinfektioiden kuten virtsatientulehduksen ja virtsarakontulehduksen hoitoon. Nitrofurantoiini kuuluu WHO:n tärkeimpien lääkeaineiden listalle.

## Haittavaikutukset
Tyypillisimpiä nitrofurantoiinin aiheuttamia haittavaikutuksia ovat tyypillisimmin huonovointisuus, vatsakipu ja ripulointi. Harvinaisempia ovat vaikutukset hermostossa, allergiset oireet ja maksavauriot. Nitrofurantoiinille tyypillinen sivuvaikutus on keuhkovaurion riski ja erityisesti lääkkeen pitkittynyt käyttö voi johtaa keuhkofibroosiin. Keuhkovaurion oireita ovat kuumeilu, yskiminen ja vaikeutunut hengitys.

## Synteesi
Nitrofurantoiinia voidaan valmistaa usealla eri menetelmällä. Tällaisia ovat muun muassa 5-nitrofurfuraalin eli 5-nitro-2-furaldehydin ja 1-aminohydantoiinin tai nitrofurfuraalin diasetaatin ja aminohydantoiinisulfaatin väliset reaktiot. Muodostuva tuote puhdistetaan kiteyttämällä nitrometaanista ja näin saadaan lääkekäyttöön soveltuvaa makrokiteistä nitrofurantoiinia. 

## Lähteet

## Aiheesta muualla
*Human Metabolome Database (HMDB): Nitrofurantoin 
*Kyoto Encyclopedia of Genes and Genomes (KEGG): Nitrofurantoin 
*ChemBlink: Nitrofurantoin
Yhdysvaltain avoin tennisturnaus 2014 – miesten kaksinpeli

Rafael Nadal oli turnauksen hallitseva mestari, mutta hän vetäytyi turnauksesta loukkaantumisen vuoksi.

Turnauksen voitti kroatialainen Marin Čilić, jolla Grand Slam -mestaruus oli ensimmäinen urallaan. Hän päihitti loppuottelussa japanilaisen Kei Nishikorin.

## Sijoitetut pelaajat

# Novak Đoković *(välierät)*
# Roger Federer *(välierät)*
# Stanislas Wawrinka *(puolivälierät)*
# David Ferrer *(3. kierros)*
# Milos Raonic *(4. kierros)*
# Tomáš Berdych *(puolivälierät)*
# Grigor Dimitrov *(4. kierros)*
# Andy Murray *(puolivälierät)*
# Jo-Wilfried Tsonga *(4. kierros)*
# Kei Nishikori *(loppuottelu)*
# Ernests Gulbis *(2. kierros)*
# Richard Gasquet *(3. kierros)*
# John Isner *(3. kierros)*
# **[[Marin Čilić]] (mestari)**
# Fabio Fognini *(2. kierros)*
# Tommy Robredo *(4. kierros)*
# Roberto Bautista Agut *(4. kierros)*
# Kevin Anderson *(3. kierros)*
# Feliciano López *(3. kierros)*
# Gaël Monfils *(puolivälierät)*
# Mihail Južnyi *(1. kierros)
# [[Philipp Kohlschreiber]] *(4. kierros)*
# [[Leonardo Mayer]] *(3. kierros)*
# [[Julien Benneteau]] *(1. kierros)
# Ivo Karlović *(2. kierros)*
# Gilles Simon *(4. kierros)*
# Santiago Giraldo *(1. kierros)
# [[Guillermo García-López]] *(2. kierros)*
# [[Lukáš Rosol]] *(1. kierros)
# Jérémy Chardy *(2.  kierros)
# [[Fernando Verdasco]] *(2. kierros)*
# [[João Sousa]] *(2. kierros)''

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8
Yhdysvaltain avoin tennisturnaus 2014 – naisten kaksinpeli

Serena Williams oli turnauksen kaksinkertainen hallitseva mestari, ja voitti nyt kolmannen kerran peräkkäin päihitettyään loppuottelussa Caroline Wozniackin.

## Sijoitetut pelaajat

# **[[Serena Williams]] (mestari)**
# Simona Halep *(3.  kierros)
# [[Petra Kvitová]] *(3.  kierros)
# Agnieszka Radwańska *(2.  kierros)
# [[Marija Šarapova]] *(4.  kierros)
# Angelique Kerber *(3.  kierros)
# [[Eugenie Bouchard]] *(4.  kierros)
# Ana Ivanović *(2.  kierros)
# [[Jelena Janković]] *(4.  kierros)
# Caroline Wozniacki *(loppuottelu)*
# Flavia Pennetta *(puolivälierät)
# [[Dominika Cibulková]] *(1. kierros)
# Sara Errani *(puolivälierät)
# [[Lucie Šafářová]] *(4.  kierros)
# Carla Suárez Navarro *(3.  kierros)
# [[Viktoryja Azarenka]] *(puolivälierät)
# Jekaterina Makarova *(välierät)
# [[Andrea Petkovic]] *(3.  kierros)
# Venus Williams *(3.  kierros)
# [[Svetlana Kuznetsova]] *(1. kierros)
# Sloane Stephens *(2.  kierros)
# [[Alizé Cornet]] *(3.  kierros)
# Anastasija Pavljutšenkova *(2.  kierros)
# [[Samantha Stosur]] *(2.  kierros)
# Garbiñe Muguruza *(1. kierros)
# [[Sabine Lisicki]] *(3.  kierros)
# Madison Keys *(2.  kierros)
# [[Roberta Vinci]] *(3.  kierros)
# Casey Dellacqua *(4.  kierros)
# [[Barbora Záhlavová-Strýcová]] *(3.  kierros)
# Kurumi Nara *(2.  kierros)
# [[Zhang Shuai]] *(1. kierros)

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8
Jussi Adler-Olsen

**Carl Valdemar Jussi Henry Adler-Olsen** (s. 2. elokuuta 1950 Kööpenhamina) on tanskalainen kirjailija, joka tunnetaan erityisesti rikosromaaneistaan.

Adler-Olsenin isä oli psykiatri ja seksologi Henry Olsen. Adler-Olsen opiskeli korkeakouluissa lukuisia aineita, kuten lääketiedettä, sosiologiaa, poliittista historiaa ja elokuvantutkimusta. Ennen kirjailijanuraansa hän työskenteli useissa ammateissa, muun muassa sarjakuvatoimittajana. 1980-luvulla Adler-Olsen julkaisi kaksi tietokirjaa Groucho Marxista sekä sarjakuvaensyklopedian *Dansk tegneserieleksikon: Den store Komiklex*.

Adler-Olsenin ensimmäinen trilleri *Aakkostalo* (*Alfabethuset*) ilmestyi vuonna 1997, ja se on suomennettu kahdesti: vuosina 2000 ja 2018. Hänen kirjojaan on käännetty noin 40 kielelle, ja hän on saanut useita kirjallisuuspalkintoja (mm. Pohjoismaissa Lasiavain-palkinto 2010, Saksassa Krimi-Blitz, Japanissa The Sealed Room Award).

Varsinaisen läpimurtonsa Adler-Olsen teki romaanilla *Vanki* (*Kvinden i buret*) vuonna 2007. Se aloitti Osasto Q -aiheisten rikoskertomusten sarjan, jonka päähenkilöitä ovat murharyhmäetsivät Carl Mørck ja Assad. Toinen osa *Metsästäjät* (*Fasandræberne*) seurasi vuonna 2008, ja vuonna 2014 valmistui jo sarjan kuudes romaani; sarjaa suomentaa Katriina Huttunen. Romaanisarjan pohjalta on alettu tehdä myös elokuvasarjaa, jossa Carl Mørckiä näyttelee Nikolaj Lie Kaas ja Assadia Fares Fares. Ensimmäinen elokuva *[[Vanki (vuoden 2013 elokuva)|Vanki]]* (*Kvinden i buret*) sai ensi-iltansa vuonna 2013, ja se oli Tanskassa vuoden katsotuin elokuva. Sarjan neljäs osa *Tapaus 64* tuli ensi-iltaan syksyllä 2018.

## Suomennetut teokset
* 
* 
* 
* 

;Osasto Q-sarja
* 
* 
* 
* 
* 
* 
* 
* 
* 

## Lähteet

## Aiheesta muualla
* Jussi Adler-Olsenin haastattelu, tekstitys suomeksi.  Lukulamppu.fi 9.10.2014.
* Hintermeyer, Hannes: Hyänen lachen nur zum Spass. *Frankfurter Allgemeine* 19.8.2010. 
* Jussi Adler-Olsen. Den Store Danske. 
* Jussi Adler-Olsenin sivusto.
Danielle Collins

**Danielle Rose Collins** (s. 13. joulukuuta 1993 St. Petersburg, Florida) on yhdysvaltalainen tennispelaaja. Hän on sijoittunut WTA-listalla kaksinpelissä parhaimmillaan sijalle 23 tammikuussa 2019. Hän on voittanut urallaan kaksi WTA-turnausta kaksinpelissä. 

Collins voitti NCAA-mestaruuden vuonna 2014 ja saavutti näin villin kortin Yhdysvaltain avoimiin 2014, jossa hän teki WTA-pääsarjadebyyttinsä. Hän hävisi avauskierroksella toiseksi sijoitetulle Simona Halepille, vaikka voittikin ensimmäisen erän. Vuonna 2015 hän ei pelannut ollenkaan. Vuosina 2016−2017 hän pelasi lähinnä ITF-kiertueella. Yhdysvaltain avoimissa 2016 hän hävisi avauskierroksella Jevgenija Rodinalle.

Tammikuussa 2018 Collins voitti Newport Beachillä pelatun WTA 125k -luokan turnauksen. Maaliskuussa hän eteni Indian Wellsissä neljännelle kierrokselle voitettuaan muun muassa maailmanlistan sijalla 14 olleen Madison Keysin. Hän jatkoi hyviä otteitaan Miamissa, missä hän eteni välieriin voitettuaan puolivälierissä maailmanlistan kahdeksantena olleen Venus Williamsin. Välierissä maailmanlistan vitonen Jeļena Ostapenko oli vahvempi.

Vuoden 2019 Australian avoimissa Collins eteni välieriin, missä hävisi Petra Kvitoválle. Vuoden 2020 Ranskan avoimissa hän hävisi puolivälierissä  Sofia Keninille. Ensimmäisen WTA-turnausvoittonsa Collins saavutti Palermon turnauksessa 2021. Toinen turnausvoitto tuli WTA 500 -turnauksessa San Joséssa samana vuonna.

Vuoden 2022 Australian avoimissa Collins eteni ensimmäistä kertaa grand slam -turnauksen loppuotteluun.

## Lähteet

## Aiheesta muualla
*
*
Ray Walston

**Herman Raymond** "**Ray**" **Walston** (2. marraskuuta 1914 – 1. tammikuuta 2001) oli yhdysvaltalainen näyttelijä ja koomikko. 

Televisiosarjassa Rooman sheriffi 1990-luvulla hän esitti tuomari Bonea. Hän oli roolista kolme kertaa Emmy-ehdokkaana ja voitti kahdesti, 1995 ja 1996.

## Lähteet

## Aiheesta muualla
*
Paul L. Smith

**Paul Lawrence Smith** (s. 24. kesäkuuta 1936 – 25. huhtikuuta 2012) oli yhdysvaltalainen näyttelijä ja koomikko. Elokuvassa *[[Keskiyön pikajuna]]* (1978) hän esitti vartija Hamidouta.

## Lähteet

## Aiheesta muualla
*
Talviuniversiadit 2011

**Talviuniversiadit 2011**, järjestyksessään 25. talviuniversiadit, järjestettiin Turkin Erzurumissa 27. tammikuuta-6. helmikuuta 2011. Kisoihin osallistui 1880 opiskelijaurheilijaa 58 eri osanottajamaasta. Kisojen mitalitaulukon voitti Venäjä 39 mitalillaan ennen Etelä-Koreaa ja Ukrainaa (15 mitalia). Isäntämaa Turkki sai kisoista yhden hopeamitalin ja oli mitalitaulukon jaetulla 23. sijalla.

## Lajit
Talviuniversiadeissa 2011 kilpailtiin kaiken kaikkiaan 66 tapahtumaa yhdessätoista eri urheilulajissa. Suluissa tapahtumien määrä lajikohtaisesti.

*alppihiihto (8)
*ampumahiihto (9)
*maastohiihto (11)
*curling (2)
*taitoluistelu (5)
*freestylehiihto (4)
*jääkiekko (2)
*yhdistetty (3)
*kaukalopikaluistelu (8)
*mäkihyppy (4)
*lumilautailu (6)

## Lähteet
Mammaliaformes

**Mammaliaformes** on kladi, johon yleensä luokitellaan nisäkkäät ja niiden lähimmät sukupuuttoon kuolleet sukulaiset. Pääasiallisesti Mammaliaformes on terapsidien Prozostrodontia-kladiin kuuluva ryhmä, johon kuuluvat nisäkkäiden lisäksi esimerkiksi morganukodontit (Morganucodontidae) ja dokodontit (Docodonta). Joissakin yhteyksissä ryhmään Mammaliaformes luetaan myös symmetrodontit, jotka olivat eräänlainen siirtymä synapsideista varsinaisiin nisäkkäisiin. Joissakin yhteyksissä ryhmään Mammaliaformes luetaan kaikki muut varhaiset nisäkkäät, kuin ne, mistä nykyiset nisäkkäät polveutuvat.
Edellä mainittuja mammaliaformes-ryhmään kuuluvia ovat esimerkiksi osaluokan Allotheria lahkot, kuten multituberkulaatit (Multituberculata).

## Lähteet

## Aiheesta muualla
* http://www.geo.utexas.edu./faculty/rowe/Publications/pdf/010 Rowe 1988.pdf
Edessa

**Edessa** voi viitata seuraaviin:

* Edessa, antiikin aikainen kaupunki Makedoniassa
** Édessa, kaupunki Péllan kunnassa Keski-Makedonian alueella Kreikassa
* Edessa, antiikin aikainen kaupunki Mesopotamiassa; nykyinen Şanlıurfa Turkissa
** Edessa eli Osroene, Edessaa ympäröinyt Rooman provinssi
** Edessan kreivikunta, ensimmäisen ristiretken yhteydessä Edessaan perustettu valtakunta.
Chris O’Hare

**Chris O’Hare** (s. 23. marraskuuta 1990 West Linton, Skotlanti) on brittiläinen keskimatkojen juoksija, jonka päämatka on 1&nbsp;500&nbsp;metriä. Hän on juossut sen parhaimmillaan aikaan 3.32,11 Monacossa 2018. Hän edustaa Tulsa Golden Hurricanea.

O’Hare voitti pronssia 1 500 metriltä vuoden 2014 EM-kisoista Zürichistä ajalla 3.46,18. Vuotta aiemmin hän oli MM-finaalissa Moskovassa kahdestoista. Sopotin MM-hallikilpailuissa 2014 hän karsiutui alkuerissä. Kansainyhteisön kisoissa 2014 O’Hare oli kuudes. Hän voitti pronssia 1&nbsp;500 metriltä vuoden 2015 sisäratojen EM-kilpailuista Prahasta. Portlandin MM-hallikilpailuissa 2016 hän oli samalla matkalla kahdeksas. Hän karsiutui 1&nbsp;500&nbsp;metrin välierissä Pekingin MM-kilpailuissa 2015 ja Rio de Janeiron olympialaisissa 2016. Lontoon MM-kilpailuissa 2017 hän sijoittui 12:nneksi. 

O'Hare sijoittui 1&nbsp;500&nbsp;metrillä vuonna 2018 kahdeksanneksi Portlandin MM-hallikilpailuissa ja Gold Coastin Kansainyhteisön kisoissa sekä yhdeksänneksi Berliinin EM-kilpailuissa. Hän saavutti 3 000 metrin juoksussa hopeaa sisäratojen EM-kilpailuissa Glasgow'ssa 2019 ajalla 7.57,19.
## Lähteet
* 
* http://www.european-athletics.org/athletes/group=o/athlete=152693-ohare-chris/index.html
*
Toivo Lehtisalo

**Toivo Vilho Lehtisalo (Löfgrén)** (16. kesäkuuta 1887 Pöytyä – 8. elokuuta 1962 Helsinki) oli  professorin arvonimen saanut suomalainen kieli- ja kansatieteilijä.

## Henkilöhistoria
Lehtisalon sukunimi vuoteen 1906 oli Löfgrén, hänen vanhempansa olivat kansakoulunopettajat Gustaf Wilhelm Löfgrén ja Johanna Amanda Erkkinen (Eriksson). Lehtisalo tuli ylioppilaaksi Tampereen yhteiskoulusta 1906 ja valmistui filosofian kandidaatiksi 1910, maisteriksi 1911 ja lisensiaatiksi sekä tohtoriksi 1927. Samojedilaisen kieli- ja kansatieteen dosentti hän oli vuodesta 1932. Lehtisalo oli Suomalais-Ugrilaisen Seuran tutkijastipendiaatti, joka teki kieli- ja kansatietellisiä matkoja tundrajurakkien luo Pohjois-Venäjälle ja Siperiaan 1911–1912 ja metsäjurakkien luo Siperiaan 1914. Hän luennoi Budapestin yliopistossa vuonna 1931. Suomalais-Ugrilaisen Seuran arkistonhoitajana Lehtisalo toimi 1936. Professorin arvonimi hänelle myönnettiin vuonna 1954.

Lehtisalon puoliso vuodesta 1923 oli apteekkari Laina Amanda Stenvall (s. 1893). Hänen veljensä oli metsäpäällikkö, metsäneuvos Uuno Lehtisalo. 

## Teokset
* *Tundralta ja taigasta. Muistelmia puolen vuosisadan takaa*. Porvoo: WSOY 1959. 157 s.

## Lähteet
Kirkolle

**Kirkolle: kuvaus saaristosta** on Volter Kilven romaani, joka päättää hänen saaristosarjansa. Kirja kertoo kustavilaisten matkasta juhannuskirkkoon aluksi jalan ja myöhemmin venein ja kuvataan heidän ajatuksiaan matkan aikana.
Carrot Top

**Scott Thompson** (s. 25. helmikuuta 1965), taiteilijanimeltään **Carrot Top**  on yhdysvaltalainen näyttelijä ja koomikko. 

## Lähteet

## Aiheesta muualla
*
Hjalmar Mäkelä

**August Jalmar (Hjalmar) Mäkelä** (20. maaliskuuta 1891 Masku – 5. toukokuuta 1964 Turku) oli suomalainen pyöräilijä ja liikemies.

Mäkelä voitti pyöräilyssä kuusi TUL:n mestaruutta. Hän oli vuonna 1919 nopein 5, 10 ja 30 kilometrin matkoilla. Hän voitti myöhemmin vielä 30 kilometrin kilpailun vuosina 1923–1925. Mäkelä kuului aluksi Raision Kuulaan ja sen jälkeen Turun Urheiluliittoon. Hän edusti vuonna 1919 Turun Weikkoja ja 1920-luvulla Maarian Kisa-Veikkoja. Wienin työläisolympialaisissa vuonna 1931 Mäkelä sijoittui viidenneksi 10 km rata-ajossa, yhdeksänneksi 10 km maantieajossa ja 11:nneksi 50 km katuajossa. Mäkelän kovin kilpailija Suomessa oli hänen kaksoisveljensä Kustaa Ilmari Mäkelä (1891–1976), joka myös oli moninkertainen TUL:n mestari 1910- ja 1920-luvuilla. Hjalmar Mäkelä toimi seuran pyöräilyvalmentajana, tuomari- ja toimitsijatehtävissä ja pyöräilyseura Turun Pyöräilijät ry:n puheenjohtajana. Mäkelän pyöräilyura kesti yli 25 vuotta. Hän aloitti vuonna 1913 ja lopetti vasta 1939.

Mäkelä asui Korppoossa 1920- ja 1930-luvuilla, jossa toimi kauppiaana. Suomenkielinen Mäkelä muutti ruotsinkieliseen Korppooseen Turusta. Mäkelä rakennutti vuonna 1935 Korppoon suurimman, myöhemmin *Pirtulinnaksi* kutsutun talon, vuonna 1932 oman pyörävelodromin sekä hankki urheiluauton ja Korppoon ensimmäisen Ford-merkkisen linja-auton, jolla hän liikennöi 1937–1939. Korppoon pyörävelodromi oli käytössä vuoteen 1939 saakka ja se purettiin 1945. Pirtulinnaksi kutsuttu talo on säilynyt. Talo oli puolustusvoimain käytössä 1940-luvulta 1970-luvulle ja nykyisin siinä toimii ravintola. Mäkelä asetettiin konkurssiin vuonna 1939 ja huomattava osa hänen ja puolisonsa Hilja Hilma Mäkelän omaisuutta myytiin pakkohuutokaupoilla vuonna 1940. Mäkelä muutti myöhemmin Turkuun, jossa hän kuoli. Mäkelä haudattiin Turun hautausmaalle.

On arveltu, että Mäkelä hankki osan omaisuuttaan pirtun salakuljettajana. Mäkelä avusti myös köyhiä korppoolaisia joululahjoilla. Mäkelä ei koskaan jäänyt kiinni salakuljetuksesta vaan ainoastaan laittoman radiolähettimen hallussapidosta. Hjalmar Mäkelän kaksoveli Ilmari taas tunnettiin 1920-luvulla Turun kuuluisimpana pirtun salakuljettajana, "Pirtu-Mäkelänä".. Ilmari myös tuomittiin salakuljetuksesta. Ilmari Mäkelä vietti myöhemmin vapaa-aikaansa helluntaiseurakunnassa.

Korppoon Skärimuseossa on esillä Hjalmar Mäkelän pirtureki ja salakuljetusvene sekä muuta arveltua salakuljetukseen liittyvää esineistöä.

## Lähteet
* Yle uutiset Turku 17.7.2009 : Rafael Wikström muistaa Korppoon pirtutrokarit
* Tarina saaristosta Hjalmar Mäkelä, Airiston Veneilijäin Ruoriviesti 1/2014 
* Luontomatka : Luontopolku pohjassa, Helsingin Sanomat 22.7.2006
* Korppoon Skärimuseo 
* Busstrafikanter i Korpo : kuva Mäkelän Ford-linja-autosta

### Viitteet